Mhux darba jew tnejn li wieħed jiltaqa' ma' xi ħadd u meta jgħidlu li hu mill-Qrendi l-ewwel ħaġa li jsemmilu hi l-Maqluba. Tassew mal-medda taż-żmien il-Maqluba bdiet tifforma parti mill-identità tar-raħal tal-Qrendi. Inkitbu bosta artikli dwar il-Maqluba, biss wieħed dejjem isib xi jgħid fuq fenomeni bħal dawn. F'dan l-artiklu xtaqt niffoka fuq il-ħajja naturali li tikber f'din iż-żona. Biss qabel xejn nibda billi ngħid li l-ftit riċerka u kitbiet li saru fuq din iż-żona dejjem għamlu referenza għal-leġġenda marbuta ma' din il-ħofra kif ukoll għall-aspett ġeoloġiku. Ftit li xejn sar studju fuq il-ħajja naturali li tikber f'din iż-żona li tinsab fit-tarf tal-Qrendi ftit metri 'l bogħod mill-kappella ta' San Mattew. Geoloġija Iż-żona u l-viċinanzi huma magħmula minn tafal u franka fil-wiċċ fuq saff taż-żonqor. Il-kelma teknika li tiddeskrivi din il-ħofra hi dolina. Il-Magluba hi l-ikbar waħda minn dawn fil-gżejjer Maltin u hi ta' ċertu importanza għax tinsab fuq l-art u b'hekk toffri post uniku fejn jistgħu jgħixu bosta speċi ta' flora u fawna. Madankollu din mhijiex l-unika waħda. Fil-fatt wieħed isib waħda fid-Dwejra, Għawdex li tifforma l-baħar li jinsab fil-parti ta' ġewwa. Ħofra oħra simili tinsab viċin fejn partijiet sostanzjali kkollassaw biex iffurmat il-Ġebla tal-Ġeneral. F'Kemmuna wieħed isib ħofra oħra mgħarrqa fil-baħar li x-xifer tagħha tifforma Ponta Rqiga u Kemmunett. Dolina oħra tinsab f'Malta fejn l-Aħrax viċin il-Marfa u wkoll tiftaħ fil-baħar. Fil-ktieb tiegħu Della Descrizione di Malta (1647), Ġian Franġisk Abela — jagħmel referenza għal-leġġenda j magħrufa li l-Maqluba ffurmat għaliex l-abitanti ta' dan il-villaġġ tant kienu nies ħżiena li dnubiethom waslu biex Alla jeqridhom billi jġiegħel l-art fejn darba kien jinsab il-villaġġ sabiex jikkollassa u jħalli biss il-kappella — ta' San Mattew. Biż-żmien kulħadd ' ipprova jżid xi vers ma' din il-leġġenda — u mhux darba jew tnejn li tisma' xi 4 verżjoni differenti tal-istess leġġenda 3 tant li hemm min iħarref li Filfla taret 4 mill-ħofra tal-Maqluba Din id-Daqsxejn ta' Ħofra… Kitba ta' Karl Agius (f B. Sc. Madankollu aktarx din il-ħofra ffurmat meta xquq u pori fil-blat minn fejn kien jipperkola l-ilma komplew jikbru permezz ta' abbundanza ta' ilma li għadda minn ġo fihom u ffurmaw għerien taħt l-art. Eventwalment, il-parti ta' fuq tal-għar li ma kellha ebda forma ta' appoġġ, ġiet wisq tqila u ċediet biex ifformat ħofra kbira (dolina). Meta l-qiegħ ta' ħofor bħal dawn ikun imdaqqas, iż-żona ssir ideali għall-agrikoltura u dan grazzi għall- kenn mir-riħ minħabba l-ħitan għoljin mal-ġnub tagħha kif ukoll minħabba l-umdità u l-ħamrija li tinġabar fis-sit. Dan hu l-każ ukoll fil-Maqluba u infatti Ġian Franġisk Abela fl-1647 jgħid li kien hemm ġardina tal- frott li probabbilment kienu tħawlu xi 70 sena qabel ma kiteb il-ktieb. F'din il-ħofra wieħed jista' wkoll josserva numru ta' ħitan tas-sejjieħ li jikkonferma dan. L-iktar parti fonda tal-ħofra hi 55m 'il fuq mil-livell tal-baħar filwaqt li l-iżjed parti għolja hi 90m 'il fuq mill-baħar. Il-perimetru (dawra tond) tas-sit huwa 260m, is-sodda ġġib id-daqs ta' 420m'. Organiżmi li jinsabu fil-Magluba Il-qiegħ ta' din il-ħofra huwa miżgħud bis-siġar. L-iktar waħda dominanti hi Laurus nobilis (siġra tar- Rand) li hija importanti minħabba li mhix komuni u għaliex għandha distribuzzjoni ristretta fil-gżejjer Maltin. Siġar oħra huma Ficus carica (Tin), Punica granatum (Rummien), Ceratonia siliqua (Ħarrub), ritratt ta' Emanuel Muscat l Il-Maqluba bis-siġar kważi mgħarrqin bl-ilma tax-xita fl-1999. (ritratt ta' Emanuel Muscat) Wieħed isib ukoll il-qasab Arundo donax (Qasab) u Rubus ulmifolius (Għollieq). Taħt is-siġar wieħed isib ukoll pjanti reżistenti għad-dell fosthom Galium aparine (Ħarxajja komuni) u Urtica dubia (Ħurrieq). L-aktar pjanta dominanti hi Arum italicum (Garni). Fuq il-ġnub tal-Maqluba nsibu ammont sostanzjali ta' arbuxelli u l-aktar dominanti hi pjanta endemika, pjanta li tinsab biss fil-gżejjer Maltin. Żgur interessanti hi s-siġra tal-Għargħar magħrufa bħala Tetraclinis aritculata. Din tinsab biss fil-Majjistral tal-Afrika (Tuneżija, Alġerija u Marokk), fin-Nofsinhar ta' Spanja (Cartagena u Andalusia) u f'Malta. Minkejja li Ilum il-ġurnata din il-pjanta qiegħda tiġi mkabbra b'mod kontrollat, ta' min jgħid li sa numru ta' snin ilu, din il-pjanta kienet tinstab biss fil-Maqluba u fl-Imġiebaħ. Eventwalment instabet ukoll fl-inħawi tal-Mellieħa. Wieħed isib ukoll Iris sicula (Fjurduliz Sqalli), pjanta endemika għal Malta u Sqallija u li hi pjuttost rari. L-umdità li tinstab f'din iż-żona, wasslet ukoll sabiex jikbru bosta speċi differenti ta' faqqiegħ. concentrica hu tip ta' faqqiegħ rari li nstab jikber fuq zkuk niexfa tal-ħarrub. Fil-Maqluba wieħed isib ukoll fawna ta' ċertu interess minħabba li mhuwiex komuni. Per eżempju fil- Maqluba tinstab ħanfusa rari ħafna li tgħix fil-ħamrija. Din il-ħanfusa bl-isem ta' Amaurops mifsudii, hija endemika għal Malta, jiġifieri tinstab Malta biss. S'issa nstabet ukoll fil-Buskett. Hija msemmija għal entomoloġista David Mifsud li skopra din il-ħanfusa permezz ta' riċerka li għamel fl-aħħar snin. Ħanfusa oħra — hi dik Torneuma maltense, ħanfusa endemika li apparti fil-Magluba tinsab : ukoll il-Wardija, il-Buskett, l-Imtaħleb, San Blas u Wied Babu. Hawn wieħed isib ukoll bugħarwien endemiku għal: Malta Deroceras gollcheri. Nemel rari li jinstab fil- Maqluba jinkludi Paratrechina : longicornis u Leptothorax. rabaudi. — Wieħed isib ukoll nemla bl-isem ta' : Strumigenvs lewisi li f'Malta tinsab biss il-Maqluba. Instab ukoll ħanżir l-art rari Bathvtropa schembrii, li jinsab biss il-Maqluba, il-Buskett u Ħ' Attard u li aktarx huwa endemiku għal Malta. Inħarsu l-Magluba F'dan is-sit għal numru twil ta' żmien kien jiġi mormi kull tip u forma ta' skart b'mod illegali. Saru bosta inizjattivi ta' tindif mill-iScours taħt id-direzzjoni ta' David Schembri f'aktar minn okkażjoni waħda. Fil-viċinanzi ġew imħawla wkoll bosta siġar u pjanti eżotiċi li żgur ma jaqblux ma' dawk li hemm fil- Maqluba. Dawn jistgħu wkoll ikunu ta' dannu għall- ħajja naturali li tikber fil-Maqluba. Matul l-aħħar 25 sena l-Unjoni Ewropea (UE) bniet netwerk vast ta' 26,000 żona protetti fl-Istati Membri u żona ta' aktar minn 750,000kmż, li hija 1890 tal- art tal-UE. Magħruf bħala Natura 2000, dan huwa l-akbar netwerk ta' żoni protetti fid-dinja, u xhieda tal- importanza li ċ-ċittadini tal-UE jagħtu lill-biodiversità. Il-Maqluba tagħmel ukoll parti minn dan in-netwerk Għandek tgħid, mhux ta' b'xejn il-Qrendin kburin b'din id-daqsxejn ta' 'ħofra'. ' Abela, Ġ F. (1647).